Okresná prokuratúra Rožňava 
Nám. 1. mája, 048 01 Rožňava 1 	

Sp. zn. : Pv 571/12/8808	Rožňava, 23.8.2012
EEČ : 2-67-98-2012

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Rožňava
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
dňa 18.6.2012 o 01.36 hod. v XXXXX po použití alkoholických nápojov na parkovisku pred HM Tesco vnikol do kamiónu zn. Mercedes XXXXX s návesom EČ 3H91893 tak, že otvoril zaisťovací mechanizmus na pravých dverách návesu, roztrhol kontrolnú plombu návesu a vošiel do nákladného priestoru návesu v úmysle odcudziť cudzie veci, no bol vyrušený a preto z miesta činu ušiel, nič neodcudzil, nespôsobil žiadnu škodu pre Tesco Stores SR a.s. XXXXX

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Uznesením povereného príslušníka OO PZ v Rožňave,  sp. zn. ORP- 522/RV-RV-2012 zo dňa 18.6.2012, bolo začaté trestné stíhanie a súčasne vznesené obvinenie XXXXX za prečin krádeže podľa § 20, § 212 ods.2 písm.a Tr.zák. , na tom skutkovom základe, ako je uvedené vo výrokovej časti tohto uznesenia. 

Obvinený XXXXX  sa k spáchanému skutku, za ktorý je stíhaný, v celom rozsahu priznal. Uviedol, že večer používal alkoholické nápoje. Keď šiel domov, mal chuť ešte niečo vypiť. Videl kamión pred Tescom, chytil kľučku, potiahol ju a odtrhol plombu. Vyliezol na korbu a hľadal, či niečo nenájde, ale vonku buchli dvere, zľakol sa a ušiel. Nič nezobral, chytili ho hneď policajti. Svoje konanie ľutuje. Vyjadril súhlas s podmienečným zastavením trestného stíhania.

Svedok- poškodený XXXXX, splnomocnený zástupca Tesco Stores a.s. uviedol, že po vyložení kamiónu nezistili odcudzenie tovaru. Nežiada náhradu škody, pretože im žiadna nevznikla.
Svedok XXXXX uviedol, že o 23.30 hod prišiel s naloženým kamiónom do Rožňavy. Otvorili mu bránu v Tescu, keď šiel vyložiť tovar pri návese videl osobu,a zavolal policajtov. Zistil pretrhnutie plomby. Obvinený nič neodcudzil.
XXXXX XXXXX, policajt uviedol, že prišiel s kolegami ku Tescu, kde vodič kamiónu oznámil vlámanie a popísal páchateľa. Obvineného našli ukrytého v kríkoch pri budove OR PZ v Rožňave.
Vina obvineného vyplýva i zo znaleckého posudku KEÚ PZ Košice, zápisnice z obhliadky miesta činu s pripojenou fotodokumentáciou.

	Podľa § 216 ods. 1 Tr. por. v konaní o prečine, na ktorý zákon ustanovuje trest odňatia slobody, ktorého horná hranica neprevyšuje 5 rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie ak, 
a)	vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, 
b)	nahradil škodu, ak bola činom spôsobená, alebo s poškodeným o jej náhrade uzavrel dohodu, alebo urobil iné opatrenia na jej náhradu a 
c)	vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce. 

Obvinený XXXXX spáchal prečin krádeže podľa § 20, § 212 ods.2 písm.a Tr.zák. za ktorý zákon ustanovuje trest odňatia slobody, ktorého horná hranica neprevyšuje 5 rokov. Obvinený sa k spáchanému činu priznal, svoje konanie oľutoval a súčasne vyjadril súhlas s prípadným podmienečným zastavením trestného stíhania proti svojej osobe. Škodu spoločnosti Tesco Stores SR a.s. XXXXX nespôsobil.
	Obvinený z miesta bydliska je všeobecne hodnotený. Doposiaľ bol raz súdne trestaný v r. 2005 pre trestný čin krádeže podľa § 247 ods.2 písm.a Tr.zák. a iné a bol mu uložený trest odňatia slobody na 4 mesiace s podmienečným odkladom na 18 mesiacov. Dňa 11.9.2007 sa osvedčil a hľadí sa na neho, akoby nebol stíhaný.                                                               

Vzhľadom na vyššie uvedené, bolo dôvodné postupovať podľa § 216 ods. 1,2(3) Tr. por., t.j. podmienečne zastaviť trestné stíhanie proti obv. Csabovi Lendvaiovi a určená mu bola skúšobná doba v trvaní 12 (dvanástich) mesiacov, čo s prihliadnutím na jeho doterajší život a okolnosti prípadu, je dostačujúce. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Lenďák
prokurátor